საქართველოს კანონი

„სამეწარმეო საქმიანობის ლიცენზიისა და ნებართვის გაცემის საფუძვლების შესახებ“ საქართველოს კანონში დამატებების შეტანის თაობაზე

მუხლი 1. „სამეწარმეო საქმიანობის ლიცენზიისა და ნებართვის გაცემის საფუძვლების შესახებ“ საქართველოს კანონში (საქართველოს საკანონმდებლო მაცნე, №15, 3.06.2002, მუხ.61) შეტანილ იქნეს შემდეგი დამატებები:

1. მე-6 მუხლს დაემატოს შემდეგი შინაარსის „ც“, „ძ“ და „წ“ ქვეპუნქტები:

„ც) აგროქიმიურ, ნიადაგის დაცვისა და აგროქიმიკატების ხარისხის განსაზღვრის სფეროში ლაბორატორიული საქმიანობა – საქართველოს სოფლის მეურნეობისა და სურსათის სამინისტრო;

ძ) სამყნობი, სათესლე და სარგავი მასალების წარმოება, აგრეთვე მეცხოველეობის სფეროში სანაშენე საქმიანობა – საქართველოს სოფლის მეურნეობისა და სურსათის სამინისტრო;

წ) წყლის, მათ შორის, მინერალური წყლის სასაქონლო პროდუქციის წარმოება – საქართველოს სოფლის მეურნეობისა და სურსათის სამინისტრო.“.

2. მე-19 მუხლის პირველი პუნქტის „ო“ ქვეპუნქტის „ო.ზ“ ქვეპუნქტს სიტყვის „ცხოველური“ შემდეგ დაემატოს სიტყვები „და მცენარეული“.

მუხლი 2. ეს კანონი ამოქმედდეს გამოქვეყნებიდან მე-15 დღეს.

საქართველოს პრეზიდენტი ე. შევარდნაძე

თბილისი,

2002 წლის 19 ივნისი.

